Sandra Bullock

Sandra Annette Bullock (sündinud 26. juulil 1964 Arlingtonis) on USA filminäitleja.

Ta hakkas näitlema 1987, aga esimesed kümmekond rolli olid tal tähtsusetutes filmides. Tuntus tuli pärast osatäitmisi filmides "Demolition Man" ("Purustaja"; 1993), "Speed" ("Kiirus"; 1994) ja "While You Were Sleeping" ("Unine eksitus"; 1995).

2009. aastal pälvis ta osatäitmisega filmis "The Blind Side" ("Varjukülg") Oscari parima naisnäitleja kategoorias.

Kuldgloobusele on ta olnud nomineeritus neli korda: parima muusikali- või komöödianaisnäitleja kategoorias filmidega "Unine eksitus", "Miss Congeniality" ("Miss Eriagent"; 2001) ja "The Proposal" ("Ettepanek"; 2009) ning parima draamanaisnäitleja kategoorias filmiga "Varjukülg". Ta võitis neist viimase filmiga.

Filmiga "Kiirus" võitis ta parima ulmefilmi auhinna Saturn parima naisnäitleja kategoorias. Ta jagas seda auhinda Jamie Lee Curtisega (rolli eest filmis "True Lies" – "Ausad valed") ja see on läbi aegade ainus kord, mil Saturni auhind parima naisnäitleja kategoorias on jagamisele läinud.

Filmiga "All About Steve" ("Jaht ideaalmehele") võitis Bullock 2009. aastal kõige halvema filmi auhinna Kuldne Vaarikas kahes kategoorias: halvim naisnäitleja ja halvim paar. Ta võttis auhinna isiklikult vastu – harilikult ei tule autasustatud Kuldset Vaarikat kätte saama. Bullock on läbi ajaloo esimene inimene, kes võitnud samal aastal nii Oscari kui ka Kuldse Vaarika.

Sandra Bullock oli 2006–2010 abielus monstrumautode ehitamise telesaate "Monster Garage" saatejuhi Jesse Jamesiga, kellele see oli kolmas abielu. Sellest abielust ei sündinud lapsi.

2014. aastal oli ta nomineeritud parima naisosatäitja Oscarile rolli eest filmis "Gravitatsioon".

 Osaline filmograafia
 Aasta  Film  Eestikeelne pealkiri 1992  "Love Potion No. 9"  "Armujook nr. 9" 1993  "Demolition Man"  "Purustaja" 1994  "Speed"  "Kiirus" 1995  "While You Were Sleeping"  "Unine eksitus" 1995  "The Net"  "Võrk" 1996  "A Time to Kill"  "Aeg tappa" 1997  "Speed 2: Cruise Control"  "Kiirus 2: Autopiloot" 1998  "Practical Magic"  "Igapäevane nõiakunst"  1998  "Prince of Egypt"  "Egiptuse prints" 1999  "Forces of Nature"  "Äparduste rada" 2000  "28 Days"  "28 päeva" 2000  "Miss Congeniality"  "Miss Eriagent" 2002  "Two Weeks Notice"  "Kaks nädalat armumiseks" 2002  "Murder by Numbers"  "Mõrva ABC" 2005  "Loverboy"  "Kallike" 2006  "The Lake House"  "Maja järve ääres" 2007  "Premonition"  "Halb eelaimus" 2009  "The Proposal"  "Ettepanek"  2009  "All About Steve"  "Jaht ideaalmehele" 2009  "The Blind Side"  "Varjukülg" 2011  "Extremely Loud & Incredibly Close"  "Erakordselt vali ja uskumatult lähedal" 2013  "The Heat"  "Karm paar" 2013  "Gravity"  "Gravitatsioon" 2015  "Minions"  "Minions: Kollased käsilased"

 Isiklikku 
Tema õde on Gesine Bullock-Prado.

Sandral on 2010. aastal sündinud poeg Louise ja 2014. aastal sündinud tütar Laila.

Sandral oli piltnikust partner Bryan Randall, kes suri 2023. aastal haiguse tagajärjel.

Välislingid



 Viited 

Kategooria:Ameerika Ühendriikide filminäitlejad
Kategooria:Sündinud 1964